	Огледа се. Като се изключеше постовият, качен на висока дървена платформа в центъра на лагера, както и още един, седнал на клон в самата корона на гигантско дърво, всички наоколо вече спяха. Той можеше да отвори вратата и да се отдалечи дълго преди постовите да успееха да събудят останалите. А и както се бяха натъпкали, едва ли някой можеше да го настигне в това състояние.